text: نئی دہلی، 15 جنوری، قبائلی امور کے وزیر مملکت جناب جسونت سنگھ سمن بھائی بھبھور نے حیدرآباد میں گھاچی باؤلی اسٹیڈیم میں اولین اکلویہ موڈل رہائشی اسکول کھیل کود مقابلے 2019 کا افتتاح کیا۔ یہ قومی کھیل کود اجتماع 14 سے 16 جنوری 2019 کے دوران جی ایم سی بال یوگی اسٹیڈیم، گھاچی باؤلی ، حیدرآباد میں منعقد ہورہا ہے۔ ریاست تلنگانہ کو اس اجتماع کی میزبانی کے فرائض سونپے گئے ہیں اور قبائلی فلاح و بہبود رہائشی تعلیمی ادارے کی سوسائٹی اس پورے اجتماع کا اہتمام کررہی ہے۔